**Aiškinamasis raštas**

2015 m. birželio 4 d.

**1. Sprendimo projekto esmė, tikslai ir uždaviniai.**

 Savivaldybės tarybos prašoma pritarti iniciatorių prašymams dėl 6 asmenų atminimo įamžinimo. Tarybos pritarimas yra pirmas ir būtinas etapas, įamžinant asmenį ar įvykį – memorialiniai objektai be tarybos pritarimo negali atsirasti savivaldybės teritorijoje, o jų projektai nepriimami derinti. Šio sprendimo tikslas – sudaryti sąlygas nustatyta tvarka įgyvendinti 6 žymių žmonių atminimo įamžinimo Klaipėdoje iniciatyvas.

 Trumpi visų 6 siūlomų įamžinti žmonių gyvenimo aprašymai ir iniciatorių prašymai pridedami kaip Rengimo medžiaga.

 **2. Projekto rengimo priežastys ir kuo remiantis parengtas sprendimo projektas.**

 Vadovaujantis Klaipėdos miesto savivaldybės tarybos 2009 m. lapkričio 26 d. sprendimu Nr. T2-394 patvirtintu Žymių žmonių, istorinių datų, įvykių įamžinimo ir gatvių pavadinimų Klaipėdos mieste suteikimo tvarkos aprašu, visi prašymai įvairiu metu buvo teikti svarstyti Žymių žmonių, istorinių datų, įvykių įamžinimo ir gatvių pavadinimų komisijai. Ji pritarė visų šių asmenų atminimo amžinimui, tai patvirtina komisijos posėdžių protokolai (žr. Rengimo medžiaga):

dėl Dovydo Volfsono - 2013-09-17 posėdžio protokolu Nr. (20.4)-TAR1-147; dėl Pauliaus Drevinio - 2013-12-12 posėdžio protokolu Nr. (20.4)-TAR1-7; dėl Ernesto Galvanausko - 2014-02-05 posėdžio protokolu Nr. Nr. (20.4)-TAR1-19; dėl Rimanto Černiausko - 2014-09-30 posėdžio protokolu Nr. Nr. (20.4)-TAR1-78; dėl Antano Kalvaičio - 2014-12-08 posėdžio protokolu Nr. (20.4)-TAR1-2; dėl Liudviko Stulpino - 2015-04-13 posėdžio protokolu Nr. (20.4.)- TAR1-27.

Kultūros skyrius, remdamasis išvardintais komisijos posėdžių protokolais, kaip tai numatyta minėto aprašo 22 punkte, parengė šį Savivaldybės tarybos sprendimo projektą.

**3. Kokių rezultatų laukiama.**

Savivaldybės tarybai pritarus šiems iniciatorių prašymams, Klaipėdos miesto viešosiose erdvėse, nustatyta tvarka ant pastatų įrengiant tipines atminimo lentas, bus įamžintas 6 žymių žmonių atminimas.

**4. Sprendimo projekto rengimo metu gauti specialistų vertinimai.**

Sprendimo projekto rengimo metu pastabų negauta.

**5. Išlaidų sąmatos, skaičiavimai, reikalingi pagrindimai ir paaiškinimai.**

Atminimo lentos bus gaminamos pagal tipinį projektą. Vienos tipinės atminimo lentos gamybos ir pakabinimo kaina – 891,00 Eur. Lėšų poreikis 6 tipinių atminimo lentų gamybai ir pakabinimui – 5 345,00 Eur.

**6. Lėšų poreikis sprendimo įgyvendinimui.**

Lėšos atminimo lentų sukūrimui ir įrengimui yra suplanuotos 2015 m. savivaldybės biudžete ir Miesto kultūrinio savitumo puoselėjimo bei kultūrinių paslaugų gerinimo programoje (Nr. 8).

**7. Galimos teigiamos ar neigiamos sprendimo priėmimo pasekmės.**

Teigiamos pasekmės - bus įamžintas 6 žymių žmonių atminimas.

Neigiamos pasekmės: nenumatoma.

Pridedama – Rengimo medžiaga (28 lapai).

Kultūros skyriaus vedėjas Narūnas Lendraitis